**תקנון מבצע "לקוחות רשתות פרטיות - קנה 4 מוצרי גרבר המשתתפים במבצע וקבל צידנית גרבר מתנה"**

[1. הגדרות 1](#_Toc50603580)

[2. כללי 1](#_Toc50603581)

[3. השתתפות במבצע 2](#_Toc50603582)

[4. אחריות 2](#_Toc50603583)

[5. מדיניות הפרטיות 3](#_Toc50603584)

[6. מיסים 3](#_Toc50603585)

[7. הדין וסמכות השיפוט 3](#_Toc50603586)

[8. שונות 3](#_Toc50603587)

[נספח א' - רשימת המוצרים המשתתפים במבצע 5](#_Toc50603588)

[נספח ב' - רשימת נקודות המכירה המשתתפות במבצע 6](#_Toc50603589)

## **הגדרות**

"**אסם**":קבוצת אסם סחר, שותפות מוגבלת, רח' הרימון 2, א.ת. חמן, ת"ד 934, שהם 6085000.

"**אתר אסם**": https://www.osem-nestle.co.il/.

"**המבצע**":מבצע לקידום מכירות המוצרים (כהגדרתם להלן) בשם "לקוחות רשתות פרטיות - קנה 4 מוצרי גרבר המשתתפים במבצע וקבל צידנית גרבר מתנה" הנערך בהתאם להוראות תקנון זה.

"**המתנה/ות**":צידנית ממותגת "גרבר" בצבע כחול, עשויה פוליפרופילן עם למינציה כשבחלקה הפנימי ישנו אלומיניום לשמירה על טמפרטורת המזון**. אסם שומרת לעצמה את הזכות להחליף את המתנה ו/או את סוג המתנה (לרבות את צבעה), בכל עת, על פי שיקול דעתה הבלעדי.**

"**מוצרים המשתתפים במבצע**" / "**המוצרים**": מגוון מוצרי גרבר המפורטים תחת **נספח א'** לתקנון זה**.**

"**משתתף**" / "**משתתפי המבצע**": בגיר מעל גיל 18 אשר לוקח חלק ומשתתף במבצע, והכל בהתאם להוראות תקנון זה.

"**נקודות המכירה**" / "**נקודות המכירה המשתתפות במבצע**":סניפים ו/או חנויות המשתתפים במבצע כמפורט ב**נספח ב'** לתקנון זה**.**

"**תקופת המבצע**": המבצע יחל ביום 1.7.2021, ויסתיים ביום 31.7.2021 ו/או עם גמר מלאי המתנות (לרבות גמר מלאי המתנות בנקודת מכירה ספציפית), **לפי המוקדם מבניהם**. אסם רשאית לשנות את מועד תחילת המבצע ו/או את מועד סיומו, לרבות להאריך או לקצר או לקטוע את תקופת המבצע, ללא הודעה מראש, ועל פי שיקול דעתה הבלעדי.

## כללי

2.1 תקנון זה מסדיר את תנאי ההשתתפות במבצע והינו חוזה לכל דבר ועניין. התקנון ממצה את זכויות וחובות הצדדים, ועצם ההשתתפות במבצע מהווה הסכמה מלאה לכל האמור בו.

2.2 הוראות תקנון זה תגברנה על כל מודעה או פרסום אחר.

2.3 הוראות תקנון זה מנוסחות בלשון זכר מטעמי נוחות בלבד, והן מתייחסות גם לנקבה.

2.4 אין בתנאי המבצע שלהלן כדי לגרוע ו/או לשנות מכל הגנה ו/או זכות המוקנית לאסם על פי ההסכמים בינה לבין מי מהמשתתפים.

2.5רשימת נספחים: לתקנון זה מצורפים הנספחים הבאים:

**נספח א'** - רשימת המוצרים המשתתפים במבצע;

**נספח ב'** - רשימת נקודות המכירה המשתתפות במבצע.

## השתתפות במבצע

3.1 כל משתתף במבצע אשר ירכוש ברכישה בודדת במהלך תקופת המבצע באחת מנקודות המכירה המשתתפות במבצע **4 (ארבעה) פריטים** או יותר (זהים או שונים) ממגוון המוצרים המשתתפים במבצע (להלן: "**הרכישה**"), יהיה זכאי לקבלת המתנה כהגדרתה לעיל, בכפוף לאמור בסעיף 3 זה להלן.

3.2 קבלת המתנה תתאפשר בקופה הראשית של נקודת המכירה בה בוצעה הרכישה בשעות הפעילות של נקודת המכירה, ועד גמר מלאי המתנות בנקודת המכירה בה בוצעה הרכישה. **יובהר**, כי לא ניתן לממש את הזכות לקבלת המתנה בנקודת המכירה אשר איננה נקודת המכירה שבה בוצעה הרכישה כאמור. עוד יובהר**, כי קבלת המתנה מותנית בהצגת חשבונית ושרשור קופה תקינים בגין הרכישה.**

3.3 מלאי המתנות מוגבל לכמות כוללת של 600 מתנות סך הכל, אשר תחולקנה בין נקודות המכירה המפורטות בנספח ב' לתקנון זה, באופן שבו המלאי המינימאלי בכל נקודת מכירה יעמוד על 10 מתנות. אסם תהא רשאית לשנות את המלאי המינימאלי, ובכלל כך לשנות את המלאי המינימאלי בכל נקודת מכירה בכל עת, ללא הודעה מראש, ועל פי שיקול דעתה הבלעדי.

3.4 כל משתתף הזכאי למתנה בהתאם לאמור לעיל, יהא זכאי למתנה אחת בגין רכישה אחת בלבד.מוצרים שנרכשו במסגרת המבצע אינם ניתנים להחלפה ו/או החזרה ולא יינתן בגינם החזר כספי.

3.5 אסם שומרת לעצמה את הזכות למנוע ו/או להפסיק השתתפות ו/או לשלול את הזכאות למתנה של משתתף כלשהו ו/או קבוצת משתתפים כלשהי במבצע על פי שיקול דעתה הבלעדי ומבלי שתידרש לנמק את החלטתה. כמו כן, ומבלי לגרוע מכלליות האמור, בכל מקרה בו יפר משתתף את הוראות תקנון זה, תהא אסם רשאית לבטל את השתתפותו במבצע ו/או את זכאותו למתנה, לרבות אם סברה כי נעשה ביצוע של מרמה, עבירה, הפרת תקנון, הפרת דין או חוסר תום לב (ובין היתר, במקרה שמשתתף ביטל את רכישת המוצרים או לא ביצע תשלום בעבורם). המשתתף מוותר מראש על כל דרישה ו/או טענה ו/או תביעה כנגד אסם בקשר עם האמור לעיל**.**

## אחריות

4.1 אסם אינה מתחייבת כי המבצע יתקיים ללא תקלות, שגיאות, נפילת מערכות או טעויות ולמשתתף לא יהיו כל טענה או תביעה כתוצאה מכך. מבלי לגרוע מכלליות האמור, בכל מקרה בו משתתף לא יזכה במתנה עקב טעות של אסם אשר אירעה בתום לב ו/או ברשלנות, לא תהיינה לו בגין כך כל טענות ו/או תביעות ו/או דרישות כנגד אסם.

4.2 אסם ו/או מי מטעמה לא יישאו בכל חבות ו/או אחריות כלפי משתתפי המבצע בקשר עם המתנה (לרבות ביחס לסוג המתנה, איכותה או תקינותה) ו/או אי מימוש הזכאות למתנה ו/או כל עוגמת נפש או נזק אחר הקשור במתנה, ולא תהא חייבת למשתתף כל פיצוי היה והמתנה אינה לשביעות רצון המשתתף מכל סיבה שהיא. מבלי לגרוע מהאמור, לאסם אין כל אחריות ביחס לשווי המתנה, ככל ששווי המתנה כאמור צוין באיזה פרסום של המבצע.

* 1. כל פנייה ו/או טענה בקשר לתקלה ו/או אי התאמה ו/או פגם ו/או חוסר שביעות רצון ו/או עוגמת נפש בקשר עם המתנות, תופנה במישרין לאסם ו/או לנקודת המכירה הרלוונטית, תוך 24 (עשרים וארבע) שעות ממועד הרכישה (כמפורט על גבי חשבונית הקנייה). בנוסף, ההשתתפות במבצע מהווה, לכל דבר ועניין, ויתור סופי ובלתי חוזר על כל טענה, דרישה ו/או תביעה נגד אסם ו/או חברת בת ו/או חברה קשורה שלה בקשר לכך.

## מדיניות הפרטיות

5.1 אסם ו/או מי מטעמה, **עשויה לקבל או לאסוף מידע אודות המשתתפים (להלן: "**מידע**") ולאחסנו במאגרי מידע שלה. מובהר בהקשרים אלה, כי (א) לא מוטלת על המשתתפים כל חובה שבדין למסור או לחשוף מידע כאמור (אך מובהר, כי הדבר עשוי להידרש לשם השתתפות במבצע); וכן כי (ב) ידוע למשתתף ומוסכם עליו, כי בנוסף לשימוש במידע שיעשה על פי תקנון זה, אסם עשויה לעשות שימוש במידע לצרכיה העסקיים, לאגור אותו במאגרי מידע (כהגדרת המונח בחוק הגנת הפרטיות, התשמ"א-1981) וכן להעבירו לתאגידים קשורים לה (לרבות חברות אם וחברות אחיות) ולשותפים עסקיים, הכול בהתאם להוראות הדין ולמדיניות הפרטיות באתר אסם; וכן כי (ג) אסם תהא רשאית להעביר פרטים שנתקבלו אצלה ו/או נאספו על ידה אל מחוץ לגבולות המדינה**.

5.2 אסם **מיישמת מערכות ונהלים לאבטחת מידע. בעוד שמערכות ונהלים אלה מצמצמים את הסיכונים לחדירה בלתי-מורשית לנתונים שיאספו על ידה, אין בהם כדי לשלול באופן מוחלט חדירה כאמור. לכן, אסם אינה מתחייבת, כי השתתפות במבצע תהיה חסינה באופן מוחלט מפני גישה בלתי-מורשית למידע שייאסף בהקשרים אלה.**

## מיסים

יתכן שקבלת המתנה תהיה מחויבת בתשלום מס על פי חוק, כפי שיהיה בתוקף במועד הרלוונטי למסירתה. **מקבל המתנה יישא בכל העלויות, המיסים, ההוצאות והתשלומים הכרוכים בקבלתה, ויפעל לנקיטת כל ההליכים הדרושים מול הרשויות המתאימות בקשר לכך ולאסם לא תהיה מחויבות כלשהי בקשר לכך.**

## הדין וסמכות השיפוט

7.1 הדין החל על תקנון זה ועל כל הנובע ממנו יהיה הדין הישראלי בלבד, ולא יחול כל דין אחר**.**

7.2 סמכות השיפוט בכל העניינים הנוגעים לתקנון זה ו/או הנובעים הימנו מוקנית לבתי המשפט המוסמכים של תל-אביב יפו בלבד**.**

## שונות

8.1 אסם שומרת לעצמה את הזכות לפעול על פי תנאי תקנון זה ו/או לשנות את תנאיו מפעם לפעם ו/או להפסיק את המבצע בכל עת ו/או לקצר את תקופת המבצע, הכל באופן מיידי ולפי שיקול דעתה המוחלט והבלעדי ובכפוף לכל דין. אסם תעדכן את משתתפי המבצע בדבר שינוי התקנון, ולעניין זה פרסום התקנון המעודכן באתר אסם, אם וככל שיפורסם, ייחשב עדכון כאמור.

8.2 המשתתף מצהיר ומאשר, כי כל תקלה ו/או שיבוש ו/או איחור אשר מקורם באירוע שאינו בשליטתה של אסם ו/או מי מטעמה לא ייחשבו הפרה של הוראות תקנון זה ולא יזכו אותו בכל סעד ו/או זכות ו/או תרופה**.**

8.3 המבצע ו/או תקנון זה אינו מהווה הצעה מאת אסם לציבור בכלל או למשתתף כלשהו, והם אינם אלא הזמנה מטעם אסם לכל משתתף להציע לה את השתתפותו במבצע, וזאת, באופן ובתנאים המפורטים בתקנון זה, בשלמותם ובהם בלבד**.**

8.4 אסם ו/או מי מטעמה אינה נושאת בכל אחריות בכל הנוגע למימוש הזכאות למתנה על פי המבצע או לאי-מימושה, ו/או לכל עגמת נפש או נזק אחר הקשור במימוש הזכאות למתנה ובשימוש בה. מבלי לגרוע מן האמור, המשתתפים פוטרים את אסם ו/או מי מטעמה מכל חבות או אחריות ביחס למתנה ולמבצע**.**

8.5 כל משתתף, בעצם השתתפותו במבצע, מצהיר ומאשר כי עמד בכל התנאים המפורטים בתקנון**.**

8.6 בכל מקרה של סתירה ו/או אי התאמה בין הוראות תקנון זה לבין פרסום אחר כלשהו של המבצע, תגברנה הוראות תקנון זה**.**

8.7 ניתן לעיין בתקנון המבצע באתר אסם**.**

**\*\***

## **נספח א' – רשימת המוצרים המשתתפים במבצע**

|  |  |
| --- | --- |
| תיאור | ברקוד |
| גרבר מחית גזר תפוח ומנגו | 7613039881965 |
| גרבר מחית תפוח גזר | 7613039880807 |
| גרבר מחית מנגו | 7613039881521 |
| גרבר מחית תפוח עץ | 7613039879382 |
| גרבר מחית תפוח עץ | 7613036880879 |
| גרבר מחית סלט פירות | 7613036878135 |
| גרבר מחית תפוח בננה ודגנ.מלא. | 7613036880695 |
| גרבר מחית תפוח עץ ובננה | 7613036880855 |
| גרבר מחית מרק ירקות מעורבים | 7613036880534 |
| גרבר מחית תפוח עץ עם חיטה מלאה | 7613036880510 |
| גרבר פאוץ' אגס | 7613287155863 |
| גרבר פאוץ' תפוח | 7613287155832 |
| גרבר פאוץ' תפוח גזר | 7613287155924 |
| גרבר פאוץ' תפוח מנגו גזר | 7613037012200 |
| גרבר מחית תפוח ומשמש פאוץ | 7613039547731 |
| גרבר מחית אפרסק פאוץ | 7613287155894 |
| גרבר מחית תפוח מנגו גזר פאוץ' | 7613037012200 |
| גרבר מחית תפוח פאוץ' | 7613037015386 |
| גרבר מחית תפוח בננה תות פאוץ' | 7613039547632 |
| גרבר מחית תפוח משמש פאוץ | 7613039547731 |
| גרבר מחית תפוח בננה אגס פאוץ | 7613039547922 |

## **נספח ב' - רשימת נקודות המכירה המשתתפות במבצע**

|  |  |  |  |
| --- | --- | --- | --- |
| שם רשת | שם סניף | עיר | כתובת |
| אברהם שווק כרמיאל בע"מ | אברהם שווק כרמיאל בע"מ | כרמיאל | 1 האופן |
| סאלח דאבח ובניו בע"מ | סאלח דאבח ובניו | דיר אל אסד | בכניסה לכפר |
| סאלח דאבח ובניו בע"מ | סאלח דבאח עין המפרץ | עין המפרץ | עין המפרץ |
| סאלח דאבח ובניו בע"מ | סאלח דאבח ובניו טבריה | מגדל | צומת מגדל |
| סאלח דאבח ובניו בע"מ | סאלח דאבח ובניו מרלוג | כרמיאל | 7 החרמש |
| סאלח דאבח ובניו בע"מ | סלאח דאבח ובניו | באר שבע | רחוב ירדן מתחם איקאה |
| סופרמרקט חוף הדקל העליה נהריה בע"מ | סופרמרקט חוף הדקל העליה נהריה | נהרייה | 1 העליה |
| עוף והודו ברקת-חנות המפעל בע"מ | סופר ברקת | יהוד | 29 התעשיה |
| עוף והודו ברקת-חנות המפעל בע"מ | סופר ברקת סגולה | פתח תקווה | 57 בן ציון גליס |
| עוף והודו ברקת-חנות המפעל בע"מ | סופר ברקת נס ציונה | נס ציונה | 9 החרש |
| עוף והודו ברקת-חנות המפעל בע"מ | סופר ברקת תל אביב | תל אביב -יפו | 14 אליפלט |
| עוף והודו ברקת-חנות המפעל בע"מ | עוף הודו וברקת - ראשון לציון | ראשון לציון | 17 משה בקר |
| עוף והודו ברקת-חנות המפעל בע"מ | סופר ברקת- קריית גנים ראשון לציון | ראשון לציון | 24 נגבה |
| עוף והודו ברקת-חנות המפעל בע"מ | סופר ברקת גבעת שמואל 9 | גבעת שמואל | 96 הזיתים |
| עוף והודו ברקת-חנות המפעל בע"מ | סופר ברקת תל אביב 10 | תל אביב -יפו | 106 קבוץ גלויות |
| עוף והודו ברקת-חנות המפעל בע"מ | עוף והודו רמת השרון | רמת השרון | 67 סוקולוב |
| עוף והודו ברקת-חנות המפעל בע"מ | עוף והודו נס ציונה קטן | נס ציונה | 18 סנונית |
| עוף והודו ברקת חנות המפעל בע"מ | סופר ברקת חולון 62 | חולון | 16 לנדאו חיים |
| שיווק מזון דבאח בהיג'ה בע"מ | דאבח ביג מרקט מעלות | מעלות-תרשיחא | 1 תובל |
| י. אסלן שיווק בע"מ | י. אסלן שיווק בע"מ | מזרעה | 15 אתון |